Ministerstvo vnútra Slovenskej republiky

Kriminalistický a expertízny ústav Policajného zboru

Pribinova 2, 812 72 Bratislava

Č. p. : PPZ-KEU-OKI-2024/020194-009

VÝZVA NA PREDLOŽENIE PONUKY

pre zákazku malého rozsahu zadávanú prostredníctvom systému JOSEPHINE podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky

Kriminalistický a expertízny ústav Policajného zboru

Adresa: Pribinova 2 , 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: plk. Mgr. Jaroslav Podlucký

Telefón: +421 905 650 656

E-mail: jaroslav.podlucky@minv.sk

Odkaz na webové sídlo kde je výzva dostupná: <https://josephine.proebiz.com/sk/promoter/tender/59676/>

### II. Opis

Názov zákazky:

Strelivo a komponenty pre balistické skúmanie.

Druh zákazky: tovar.

Spoločný slovník obstarávania (CPV): 35331000-3 Strelivo do strelných zbraní a vojnové prostriedky. Rozdelenie predmetu zákazky na časti:

„Požaduje sa predloženie ponuky na všetky alebo vybraté riadky priloženého štruktúrovaného cenovej ponuky, predmet zákazky je rozdelený na časti“.

Hlavné miesto poskytovania služieb:

Ministerstvo vnútra Slovenskej republiky

Kriminalistický a expertízny ústav Policajného zboru

Sklabinská 1, 812 72 Bratislava.

Termín splnenia zákazky:

Do 30.11.2024.

Opis predmetu zákazky:

V prílohe predkladáme štruktúrovanú cenovú ponuku v elektronickom formulári Excel, v  ktorom sú uvedené požadované komponenty a ich množstvá. Po vyplnení vyznačeného stĺpca, v ktorom uchádzač uvedie cenu za kus bez DPH vzorec vykoná prepočet podľa požadovaného množstva kusov celkovú sumu s DPH alebo Bez DPH. Do ceny kusu bez DPH, ktorú uvedie uchádzač je potrebné zahrnúť všetky náklady ako napríklad poštovné, doprava, kurzový rozdiel, tak aby cena za položku bola výsledná a konečná, cena musí byť uvedená ako cena bez DPH, sadzba DPH 20% a cena s DPH. Ak uchádzač nie je platiteľom DPH, na túto skutočnosť v ponuke upozorní.

Množstvo obstarávaných tovarov:

Je uvedené v prílohe vo formulári štruktúrovanej cenovej ponuky.

### III. predpokladaná hodnota zákazky:

### Predpokladaná hodnota zákazky je maximálne 25 000,00 EUR bez DPH za celý predmet zákazky.

### IV. Informácie potrebné na vypracovanie ponuky, predloženie ponuky

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

„Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“

Použije sa elektronická aukcia: Nie

Lehota na predkladanie ponúk:

Dátum: 25.09.2024

Čas: 12:00 h

Dátum a čas otvárania ponúk:

Dátum: 26.09.2024

Čas: 10:00 h

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> )

### V. Podmienky účasti

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
2. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.
3. Predložiť súhlas so spracovaním osobných údajov pre realizáciu zákazky uvedenej v tejto výzve.

VI. Kritériá vyhodnotenia ponúk a vyhodnotenie ponúk

Najnižšia cena bez DPH.

Na základe výsledku vyhodnotenia ponúk bude určený úspešný uchádzač.

Neúspešných uchádzačov bude verejný obstarávateľ informovať o výsledku vyhodnotenia ponúk.

*Postup hodnotenia ponúk:*

*Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.)*

### VII. Podmienky týkajúce sa zmluvy a plnenia zmluvy

Výsledkom verejného obstarávania bude objednávka/y.

*Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.*

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

*(v prípade, že sa zákazka týka projektu financovaného z fondov Európskej únie uvedie sa nasledujúci text, prípadne iný text, ktorý stanovuje príručka k verejnému obstarávaniu daného operačného programu)*

„Zákazka sa týka projektu financovaného z fondov Európskej únie: nie

Uchádzač je povinný strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä :

* + - 1. poverení zamestnanci Zodpovedného orgánu,
      2. poverení zamestnanci Orgánu auditu,
      3. poverení zamestnanci Najvyššieho kontrolného úradu Slovenskej republiky,
      4. poverení zamestnanci Úradu pre verejné obstarávanie,
      5. riadne splnomocnení zástupcovia Európskej komisie, Európskeho úradu na boj proti podvodov a Európskeho dvora audítorov,

osoby prizvané kontrolnými orgánmi uvedenými v písm. a) až e) tohto bodu v súlade s príslušnými právnymi predpismi SR a ES.

V prípade, že v dôsledku takto vykonanej kontroly poskytovateľom grantu alebo iným príslušným a oprávneným orgánom dôjde k uznaniu časti alebo celého plnenia predmetu zákazky ako neoprávnený výdavok, tzn. výdavok, ktorý nezodpovedá cenám bežným na trhu v čase ich vzniku a v mieste ich vzniku, a ak k tomuto dôjde v dôsledku zavinenia predávajúceho, bude ho znášať predávajúci.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jeden uchádzač nesplní podmienky účasti,
3. ani jedna z predložených ponúk nebude zodpovedať určeným požiadavkám vo výzve na predkladanie ponúk,
4. ak sa zmenili okolnosti, za ktorých sa vyhlásilo toto verejné obstarávanie

Dátum odoslania výzvy: 10.09.2024